_:n44c938aaa4ef4a539eeaff54d5da5f35xb0
<http://schema.org/description>
"Október 3-án Zsótér Sándor rendezésében, Ungár Júlia új műfordításával mutatják be Jean Genet A Balkon című darabját a Mikszáth téri Maladype Színházban. A társulat 2004. évi, revelatív kritikai- és közönségsikert hozó Négerek-premierje után tizenhárom évvel ismét repertoárjára tűzi az egyetemes kortárs drámairodalom meghatározó francia alkotójának a realista színjátszás tradícióit fölülíró egyik abszurd vízióját. A színházi esemény exkluzivitását erősíti, hogy a színművet közel húsz éve játszották utoljára Magyarországon. A bonyolult lélekkel bíró, viharos életű, a színházművészetet mélyen ismerő szerző világhírű darabja a bűn, a bűnhődés és a megtisztulás folyamatán keresztül könyörtelenül leleplezi a külső erők által kikényszerített társadalmi modellek személyiségtorzító hatásait, „a hatalom erotikáját”. A Nagy Balkon nevet viselő „illúzióház” kliensei hiteles díszletek, jelmezek, kellékek és statiszták között olyan szerepekbe képzelhetik magukat, amelyek a valóságban elérhetetlenek számukra. Miközben a szobákban szigorúan titkos szerepjáték-szertartások résztvevői és tanúi, kinn az utcán lázadás és forradalom tör ki. Jean Genet látszat és valóság között egyensúlyoz, amelyek egyre nehezebben definiálhatóak a szereplők számára: lehetséges, hogy talmi valóságérzetük közepette csupán különböző szerepekre vágynak, más és más alakokat játszanak és egyre több maszkot hordanak?... Zsótér Sándor és a Maladype alkotói kapcsolata 2006–ban a Budapesti Őszi Fesztiválon bemutatott Wyspiański-mű, az Akropolisz bemutatójával kezdődött. 2008-ban Musset darabját, a Lorenzacciót, 2009-ben Beaumarchais Figaro házasságát rendezte a Maladype társulatának, Marcelina szerepében Törőcsik Marival. A nagysikerű romániai és ausztriai fesztiválszereplések után, 2013-ban Brecht Don Juan című drámáját állította színpadra, amely előadás Szerbiába is meghívást kapott. 2016 májusában bemutatott, jelenleg is repertoáron lévő III. Richárd-rendezését Balázs Zoltánnal a címszerepben, a budapesti premier után idén nyáron a gyulai Shakespeare Fesztivál közönsége is láthatta. A bizarr látomásait sajátos dramaturgiai rendszerekbe fogalmazó szerző, a szokatlan színpadi megoldásairól ismert rendező és az újító szellemiségű Maladype Színház társulatának újbóli találkozása különleges élményt ígér a színházszerető közönség számára. ALKOTÓKRendező: Zsótér SándorFordította: Ungár JúliaDíszlettervező: Ambrus MáriaJelmeztervező: Benedek MariDramaturg: Ungár JúliaAsszisztens: Bartha LórándProdukciós vezető: Balázs KatalinJÁTSSZÁKIrma / Chantal: Tankó ErikaA Rendőrfőnök / Roger: Balázs ZoltánCarmen: Szilágyi ÁgotaA Küldött: Huszárik KataA Hóhér / ARTHUR: Bödők ZsigmondA Püspök: Fila BalázsA Bíró: Márkus SándorA Tábornok: Pallag MártonBemutató időpontja és helyszíne:2017 október 3., 19.00, Maladype Színház, 1088 Budapest, Mikszáth Kálmán tér 2.szinhaz.org, 2017"
<https://maladype.hu/hu/sajto/lapszemle/2017/item/1322-a-balkon-13-ev-utan-ujra-genet-darab-zsoter-sandor-rendezeseben-a-maladype-szinhazban>